والتر ایزاکسون موئه که جابز د سال ۲۰۰۴ وا وه تماس گرته و د وه حاسته که زئشت نومه شه بنیسه . ایزاکسون د گات اول قبول نکرده قوول دار نبیه و گوته : «ده سال یا بیس سال نهاتر و د گاتی که مه بازنشس بیم ای کار نه می کم.» ولی د دس آخر نها چک چنه یایی که جابز وا زئنه ش لورن انجوم ده، قوولدار بی که ای کار انجوم بیه. وه موئه که : «ای زئشت نومه نتیجه 40 گل نهاپرسایشت و چک چنه وا جابز بیه. ای چک چنه یا یه گل وه شلک جاافتائه، و گلی تر وا تلکستن و هنی یه گل تر وه شلک تیلیفونی بیه.د ای دوسال وه فره وا مه مئرگرم بی. د ای گات مه وا بیشتر د صدنفر د دوسیا،کسونیا،هومالیا و دشمنیا وه نهاپرسایشت انجوم دئم.» نها د مردن استیو جابز،ای کتاو زیتر د گاتی که واس پلا بوئه و د ویرگار ۲۴ اکتور ۲۰۱۱ پلا بی.